open-index/open-wikipedia-markdown huggingface dataset:
Nils Otto Nordenskiöld (valtiopäivämies)

**Nils Otto Nordenskiöld** (19. tammikuuta 1834 Helsinki – 8. helmikuuta 1916 Helsinki) oli suomalainen juristi, tilanomistaja ja moninkertainen valtiopäivämies. 

Nordenskiöldin vanhemmat olivat vuori-intendentinkonttorin yli-intendentti Nils Nordenskiöld ja Margareta Sofia von Haartman ja puoliso vuodesta 1870 Olga Emilia Estlander (k. 1912). Nordenskiöld tuli ylioppilaaksi 1849 ja suoritti tuomarintutkinnon ja kameraalitutkinnon 1853. Hän oli senaatin ylimääräinen kamarikirjuri 1853, seuraavana vuonna hänestä tuli Turun hovioikeuden ylimääräinen notaari.  Tilanomistaja Mäntsälän Frugårdissa Nordenskiöld oli vuoteen 1912. Hän oli aatelissäädyssä edustaja valtiopäivillä 1863–1864, 1867,  1877–1878, 1882, 1894, 1897 ja 1899. 

Eläintieteilijä Erik Nordenskiöld oli  Nils Otto Nordenskiöldin poika. Hänen veljiään olivat tutkimusmatkailija Adolf Erik Nordenskiöld ja metsänhoitaja, meteorologi Nils Karl Nordenskiöld.

## Lähteet
Sincik

**Sincik** on piirikunta Adıyamanin maakunnassa, Turkissa. Vuonna 2019 Sincikin väkiluku oli 16 855.
Sincikin pormestarina vuodesta 2014 on toiminut Mehmet Korkut.

## Lähteet

## Aiheesta muualla
* Piirikunnan kotisivut
David Foster Wallace (kirja)

**David Foster Wallace** () on *[[The New Yorker]]* -lehden toimittajan D. T. Maxin kirjoittama elämäkerta yhdysvaltalaisesta kulttikirjailijasta David Foster Wallacesta. Alkuteos on ilmestynyt 2012. Kirjan on suomentanut Heikki Karjalainen, ja suomennoksen on julkaissut vuonna 2020 Siltala.

Elämäkerrassa Max kuvaa myös Wallacen teoksen *[[Päättymätön riemu]]* syntyprosessia.

Kirjasta on jätetty pois alkuteoksessa olevat viitteet ja lähteet.

## Arviot
Kyösti Niemelä kiittää arviossaan *[[Helsingin Sanomat|Helsingin Sanomissa]]* D. T. Maxin elämäkertaa erinomaiseksi. Max pääsee hänen mukaansa Wallacen pään sisään hyödyntämällä etenkin tämän Don DeLillon ja Jonathan Franzenin kanssa käymää kirjeenvaihtoa.

*[[The Guardian]]in* Benjamin Markovits luonnehti yleisellä tasolla kirjailijaelämäkertojen ongelmaksi, että kirjailijat osaavat analysoida itseään paremmin kuin elämäkerran kirjoittajat. Max ratkaisee ongelman tutkimalla Wallacen omia kirjoituksia, etenkin *Päättymätöntä riemua*, selvittääkseen Wallacen mielentilaa. Menetelmällä saa todellisemman kuvan Wallacesta, ja samalla se valottaa paremmin Wallacen teosta, Markovits kirjoittaa. Markovits kiittää Maxia siitä, että tämä on onnistunut välttämään tunnesuhteen, ihailun ja vihan, luomista kohteeseensa, mikä ei välttämättä ole ollut helppoa.

## Lähteet

## Aiheesta muualla
* Teos kustantajan sivulla
Barrow-in-Furness

**Barrow-in-Furness** on noin  asukkaan satamakaupunki ja  asukkaan hallintopiiri Cumbriassa Englannin luoteiskolkassa, lähellä Skotlannin rajaa.

## Maantiede
Kaupunki sijaitsee Furnessin niemimaan merenpuoleisella rannikolla, Duddon-joen suiston ja Morecambenlahden välissä. Kapea Irlanninmeren salmi erottaa pitkän ja alavan Walneyn saaren niemestä, tarjoten suojaa kaupungin laajoille telakoille.

## Historia
Barrow-in-Furness oli keskiajalla paikallisen luostarin yhteydesä oleva pikkukylä, ja pysyi vähäpätöisenä aina teollistumiseen asti. Kaupunki alkoi kehittyä voimakkaasti 1840-luvulla, jolloin kaupunkiin perustettiin rautatehtaita, jotka käyttivät hyvänlaatuista paikallista malmia ja Penniinien takaa rautateitse tuotua koksia. Rautateollisuutta seurasi terästeollisuus, mutta laivanrakennus ja laivojen huolto ohittivat sen pian paikallisen talouden vetureina.

Barrowsta tuli 1900-luvulla huomattava Kuninkaallisen laivaston sotalaivojen tuotantokeskus, joka oli tunnettu sukellusveneiden tuotannosta. Rauta- ja terästeollisuus kuihtui pois toisen maailmansodan jälkeen, jolloin Vickersin telakoista tuli kaupungin tärkein työnantaja. Kylmän sodan päätyttyä sotalaivojen tuotanto ja huolto taantuivat, mikä nosti työttömyyden korkeaksi. Tästä huolimatta BAE Systemsin telakka jatkaa toimintaansa, ja on Yhdistyneen kuningaskunnan suurin työntekijöiden määrällä ( v. 2020) mitattuna.

Kaupungin edustalle on rakennettu viime vuosina suuria määriä tuulivoimaloita, ja Walneyn saarella oleva tuulivoimapuisto on maailman suurimpia.

## Lähteet

## Aiheesta muualla
Mawlynnong

**Mawlynnong** on Intian Meghalayan osavaltiossa sijaitseva kylä, jossa oli Intian vuoden 2011 väestönlaskennan aikaan 414 asukasta 77 talossa. Kylä on kuuluisa puhtaudestaan, joka on toiminut sen turistivalttina. Kylä sai ensimmäisen kerran tunnustusta puhtaudestaan vuonna 2004, kun Discover Intia -lehti kirjoitti sen olevan mahdollisesti Intian puhtain kylä. Vuonna 2000 kylä sai yhteyden ulkomaailmaan, kun sinne rakennutettiin tie. Valtaosa kylän asukkaista on khaseja, jotka ovat uskonnoltaan kristittyjä. Mawlynnongissa on kolme kirkkoa, joista vanhin on yli 100 vuotta vanha Epifanian kirkko. Kylän khasiväestön maanomistusoikeutta suojelee laki vuodelta 1971, joka rajoittaa maan myyntiä heimoihin kuuluvilta ulkopuolisille. Lain vuoksi ulkopuoliset yrittäjät eivät pysty perustamaan hotelleja, minkä vuoksi kylän turismi nojaa paikallisten itse vuokraamiin huoneisiin. Intian pääministeri Narendra Modi mainitsi kylän kuukausittaisessa radio-ohjelmassaan vuonna 2015 esimerkkinä koko maalle. India Today -lehti palkitsi kylän vuonna 2017 osana Modin Swachh Bharat Abhiyan -puhtauskampanjaa.

## Kuvia

Tiedosto:Church_of_the_Epiphany,_Mawlynnong.jpg|Epifanian kirkko
Tiedosto:Traditional_house_at_Mawlynnong,_Meghalaya,_India.jpg|Perinteinen asuinrakennus
Tiedosto:Living_Root_Bridge.jpg|Puunjuurisilta
Tiedosto:Mawllynong_(7159002829).jpg|Katukuvaa


## Lähteet

## Aiheesta muualla
Thomas Hardy Chamberlain

**Thomas Hardy Chamberlain** (1822 &ndash; 16. lokakuuta 1879 Isleworth) oli brittiläinen upseeri. Hän oli amiraali William Charles Chamberlainin, sotamarsalkka Neville Bowles Chamberlainin ja kenraalimajuri Crawford Chamberlainin nuorempi veli. Hän palveli 37-vuotisen uransa aikana Intiassa ja yleni Brittiläisen Intian armeijan Bengalin haarassa kenraalimajuriksi asti.

## Lähteet
Miguel Alemán Valdés

**Miguel Alemán Valdés**  (29. syyskuuta 1900 – 14. toukokuuta 1983) oli meksikolainen poliitikko, joka toimi maansa presidenttinä 1946–1952. Hän oli tässä virassa ensimmäinen koko kauden hallinnut siviili lukuisien Meksikon vallankumouksen kenraalien jälkeen. Hänen kautensa muistetaan useista nuorista poliitikoista korkeissa tehtävissä, mutta myös korkean tason korruptiosta.

## Lähteet

## Aiheesta muualla
Taigasananjalka

**Taigasananjalka** eli **sananjalka** (*Pteridium pinetorum*) on metsissä kasvava, isokokoinen saniainen. Sananjalka on myrkyllinen kasvi.

Sananjalka on saanut suomenkielisen nimensä juurakon poikkileikkauspinnan kirjoitusta muistuttavasta kuviosta. Keväällä sananjalan nuoret lehtiversot näyttävät nyrkkiin puristuneilta ihmiskäsiltä, ja siksi sananjalkaa on kutsuttu myös **kuolleenkouraksi**.

## Ulkonäkö ja koko

Sananjalan maavarsi on vaakasuora ja levittäytyy laajalle. Siitä kohoaa yksittäin kolmiomaisia lehtiä, joiden ruodit ovat 30–150 cm pitkiä. Lehden lapa on 25–60 cm pitkä, kova, alta karvainen ja päältä kalju. Lehdet ovat kaksi tai kolme kertaa parilehdykkäisiä. Pikkulehdykät ovat liuskaisia, liuskat ehytlaitaisia. Itiöpesäkeryhmät ovat sananjalalla harvinaisia. Niiden esiintyessä ne ovat yhtäjaksoisena rivinä taakäänteisen lehtilaidan suojassa. Suomessa sananjalan itiöt kypsyvät heinä-elokuussa. Laji on hyvin hallanarka, ja lehdet kuihtuvat syksyllä heti yöpakkasten jälkeen.

## Levinneisyys
Taigasananjalkaa tavataan Suomessa, Ruotsissa, Norjassa, Tanskassa, Saksassa, Virossa, Valko-Venäjällä, Skotlannissa ja Venäjällä.

Suomessa sananjalkaa voi tavata Etelä-Lappia myöten. Laji on erittäin yleinen Etelä- ja Itä-Suomessa sekä Keski-Suomen eteläosissa. Pohjoisempana laji nopeasti harvinaistuu ja esiintyminen muuttuu satunnaiseksi.

## Elinympäristö
Laajoja kasvustoja muodostava sananjalka kasvaa tuoreissa ja kuivahkoissa, harvapuustoisissa metsissä, kulo- ja hakkuuaukioilla, tien- ja radanvarsilla sekä rehevissä purokorvissa.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
* Kasviatlas 2022: Taigasananjalan (''Pteridium aquilinum'' subsp. ''pinetorum'') levinneisyys Suomessa.
* Pohjolan kasvien pauloissa: ''Pteridium aquilinum'' subsp. ''pinetorum'' – (metsä)sananjalka subsp. taigasananjalka
* Pinkka – Lajintuntemuksen oppimisympäristö: Taigasananjalka (''Pteridium aquilinum'' subsp. ''pinetorum'')
* Valokki – nettikasvio: Sananjalka (''Pteridium aquilinum'')
Mattias Norlinder

**Mattias Norlinder** (s. 12. huhtikuuta 2000 Kramfors, Ruotsi) on ruotsalainen jääkiekkopuolustaja.

## Ura
### Seuraura
Norlinder on Kramfors-Alliansenin kasvatti. Kaudella 2015–2016 hän oli tehoilla 9+20=29 seuran J18-junioreiden tehokkain puolustaja. Norlinder debytoi samalla kaudella myös Alliansenin miesten joukkueessa, jossa vain 15-vuotias Norlinder pelasi neljä ottelua Ruotsin neljänneksi korkeimmalla sarjatasolla HockeyTvåanissa. Kaudeksi 2016–2017 hän siirtyi MODO Hockeyn J18-junioreihin. Norlinder oli neljällä osumallaan J18 Elitissä joukkueen eniten maaleja tehnyt puolustaja Tomislav Lovricin kanssa. Kaudella 2017–2018 hän voitti MODO:n sisäisen tehotilaston lukemalla +15. Norlinder edusti joukkuetta kauden aikana myös Junior Club World Cupissa, joka päättyi hopeaan. Kaudella 2018–2019 hän debytoi MODO:n miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Norlinder pelasi 14 runkosarjaottelua tehopistein 2+4=6 ja viisi SHL:n nousukarsintasarjan ottelua tehopistein 1+2=3.

Maaliskuussa 2019 Norlinder teki MODO:n kanssa vuoden mittaisen ammattilaissopimuksen. Montreal Canadiens varasi hänet kolmannella kierroksella 64. pelaajana . Ensimmäisellä täysimittaisella Allsvenskan-kaudellaan 2019–2020 Norlinder teki MODO:ssa 34 runkosarjaottelussa tehot 7+11=18.

Kaudeksi 2020–2021 Norlinder siirtyi kaksivuotisella sopimuksella SHL-joukkue Frölunda HC:hen. Hän teki SHL-debyyttinsä runkosarjan avauskierroksella 19. syyskuuta 2020 HV71:tä vastaan. Norlinder sai ottelussa jääaikaa 17.47 minuuttia. Hän keräsi myös yhden kahden minuutin jäähyn huitomisesta. SHL-uransa avausmaalin Norlinder teki seuraavassa ottelussa 27. syyskuuta 2020 vieraissa Djurgårdens IF:ää vastaan. Hänen osumansa jäi Frölundan 0–2-voittoon päättyneen ottelun voittomaaliksi.

Kesäkuussa 2021 Norlinder teki Montreal Canadiensin kanssa kolmivuotisen tulokassopimuksen.

### Maajoukkueura

Norlinder pelasi alle 20-vuotiaiden MM-kilpailuissa vuonna 2020, jolloin hän voitti pronssia. Yhteensä Norlinder on pelannut 12 nuorten maaottelua.

Ruotsin A-maajoukkueessa Norlinder on pelannut kaksi ottelua ilman tehopisteitä. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenalla Tšekkiä vastaan. Norlinder merkittiin Ruotsin kakkospuolustajapariin Niklas Hanssonin viereen.

## Muuta
Norlinderin pikkuveli Linus pelaa hyökkääjänä AIK Härnösandin J18-junioreissa.

## Tilastot

## Lähteet
*
*
*

### Viitteet
Pont Notre-Dame

**Pont Notre-Dame** on Pariisin keskustassa sijaitseva silta, joka ylittää Seinejoen pohjoisen haaran Île de la Citén saaren kohdalla. Sillan eteläpää on Île de la Citéllä Hôtel-Dieu-sairaalan ja Place Louis Lépine -kukkatorin lähellä. Sillan pohjoispäästä alkaa Rue Saint-Martin -katu. Samassa katulinjassa Île de la Citén eteläpuolella on Petit-Pont-silta. Siltoja yhdistää saaren poikki kulkeva katu Rue de la Cité.

Pont Notre-Damen pituus on 106 metriä ja leveys 20 metriä. Molemmissa päissä on kiviset siltaholvit ja niiden väliin jää teräksinen kaarisilta, jonka jänneväli on 60 metriä. Silta rakennettiin vuonna 1853 viisiaukkoiseksi holvisillaksi, mutta vesiliikenteen turvallisuuden lisäämiseksi kolme keskimmäistä holvia korvattiin vuonna 1919 valmistuneella teräskaarisillalla, jonka suunnitteli insinööri Jean Résal. Siltaholvien perustukset ovat peräisen paikalle vuonna 1514 valmistuneesta ensimmäisestä kivisillasta, jonka suunnitteli arkkitehti Giovanni Giocondo (Jean Joconde).

Pont Notre-Damen paikalla oli yksi Pariisin ensimmäisistä silloista, roomalaisajalla valmistunut puusilta. Normannit tuhosivat sillan 800-luvulla. Uudelleenrakentamisen jälkeen sitä kutsuttiin nimillä *Grand Pont* (”iso silta”) ja *Pont de la Planche-Mibray*. Nykyisen nimensä se sai vuonna 1413.

## Lähteet

## Aiheesta muualla
Keiko Kitagawa

**Keiko Kitagawa** (, 22. elokuuta 1986) on japanilainen näyttelijä ja entinen malli. Hän oli mallina *Seventeen*-lehdelle ja aloitti näyttelemisen *Pretty Guardian Sailor Moon* -sarjassa. *Mamiya Kyōdai* -elokuvan jälkeen hän lopetti mallinuransa keskittyäkseen näyttelemiseen. Hän on esiintynyt useissa elokuvissa ja draamasarjoissa.

Vuonna 2016 hän voitti Japanese Television Academy Award -palkinnon parhaana näyttelijänä sarjasta *[[Ie Uru Onna]]*.

## Aiheesta muualla
* Keiko Kitagawa MyDramalist-sivustolla
Mikael Holmberg

**Mikael ”Igge” Holmberg** (23. helmikuuta 1966 Maarianhamina – 27. heinäkuuta 2020 Maarianhamina) oli ahvenanmaalainen poliitikko. Ahvenanmaan sosiaalidemokraatteja edustanut Holmberg istui kaksi kautta maakuntapäivillä 2011–2019 ja oli Maarianhaminan kaupunginvaltuuston jäsen vuodesta 2007 lähtien. Vuonna 2017 hän osallistui kansainväliseen Itämeren parlamentaarikkokonferenssiin Ahvenanmaan valtuuskunnassa.

Holmberg työskenteli muun muassa viittomakielentulkkina ja kouluavustajana. Poliitikkona hänet tunnettiin provosoivasta tyylistään. Esimerkiksi vuonna 2012 Holmberg sai aikaan kohun Suomessa ja Ruotsissa kutsumalla prinsessa Estelleä loiseksi Facebook-päivityksessään.

Keväällä 2019 Holmbergillä diagnosoitiin syöpä, joka myöhemmin todettiin parantumattomaksi. Maaliskuussa 2020 hän kertoi avoimesti terveydentilastaan Ålands Radion haastattelussa. Holberg kuoli 54-vuotiaana heinäkuussa 2020.

## Lähteet
Fenniks

**Fenniks ry** on Turun yliopistossa suomen kieltä opiskelleiden alumniyhdistys. Se on perustettu vuonna 2013. Fenniks tekee yhteistyötä suomen kielen ainejärjestön Kannan kanssa.

## Lähteet
Antelope Valley

**Antelope Valley** on laakso Los Angelesin piirikunnan pohjoisosissa ja Kernin piirikunnan eteläosissa. Laakso on osa Mojaven aavikkoa. Se sijaitsee Tehachapin, Sierra Pelonan ja San Gabriel -vuoristojen välissä. Antelope Valley nimettiin hanka-antiloopin mukaan. Laakson tärkeimmät kaupungit ovat Palmdale ja Lancaster.

## Lähteet

 
## Aiheesta muualla
Kommunistinen puolue (Ruotsi)

**Kommunistinen puolue** (, lyh. **K**) on vuonna 1970 perustettu Ruotsissa toimiva kommunistinen puolue. Vuoden 2018 kunnallisvaaleissa puolue sai neljä valtuutettua, mutta valtiopäivävaaleihin se ei ole osallistunut vuoden 1973 jälkeen.

Kommunistisen puolueen nuorisojärjestö on Revolutionär Kommunistisk Ungdom (Vallankumouksellinen kommunistinen nuoriso). Puolueen äänenkannattaja on viikoittain ilmestyvä *[[Proletären]]*. Lisäksi Kommunistisella puolueella on Karlshamnissa toimiva kirjakauppa Röda stjärnan.

## Historia
Kommunistinen puolue sai alkunsa 1960-luvun jälkipuoliskolla, kun vuonna 1917 perustetusta Ruotsin kommunistisesta puolueesta irtaantui maolainen Kommunistiska Förbundet Marxist-Leninisterna (KMFL). Se puolestaan jakaantui 1970, jolloin opiskelijoiden johtamasta KMFL:stä irtaantui työläistaustainen radikaali oppositioryhmä Kommunistiska Förbundet Marxist-Leninisterna (revolutionärerna) eli KMFL(r). Vuonna 1977 KMFL(r) vaihtoi nimekseen Kommunistiska Partiet Marxist-Leninisterna (revolutionärerna) eli KPML(r), ja nykyinen nimi otettiin käyttöön 2005.

Puolueen pitkäaikainen puheenjohtaja oli Frank Baude, joka toimi tehtävässä vuodet 1970–1998. Tunnettuja kannattajia ovat olleet muun muassa näyttelijä Sven Wollter, laulaja Fred Åkerström sekä kirjailijat Maja Ekelöf ja Sven Wernström.

## Lähteet

## Aiheesta muualla
Joan Fontainen filmografia ja teatteriesiintymiset

Tämä artikkeli on **[[Joan Fontaine]]n filmografia ja teatteriesiintymiset**.

## Elokuvat

## Televisioelokuvat

## Televisio

## Teatteri
Juho Hamari

**Juho Hamari**  on suomalainen tietojärjestelmätieteilijä, kauppatieteilijä ja  pelillistämisen tutkija, joka on toiminut maailman ensimmäisenä pelillistämisen professorina Tampereen ja Turun yliopistoissa vuodesta 2016 lähtien. Hän johtaa näiden yliopistojen poikkitieteellistä pelillistämisen tutkimusryhmää.
Hamari valmistui filosofian maisteriksi Jyväskylän yliopistosta tietojärjestelmätieteen alalta. Hän jatkoi opintojaan Aalto-yliopistossa, josta valmistui vuonna 2015 kauppatieteen tohtoriksi tieto- ja palvelutalouden laitokselta. Hänen englanninkielinen artikkeliväitöskirjansa (2015) oli otsikoitu *Gamification - Motivations & Effects*.

Hamari on kirjoittanut työtovereinaan pelillistämisestä runsaasti, ja monet kansainvälisissä julkaisuissa esilletuodut tutkimukset ovat keränneet runsaasti viittauksia. Hamari on saanut useita palkintoja tunnustuksena hänen tutkimuksensa laadusta ja määrästä. Hän kuuluu maailman viitatuimpien tutkijoiden joukkoon poikkitieteellisen tutkimuksen alalla (Highly Cited Researchers, luokka Cross-Field; 2020). Tämä tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2020 julkaistuun luetteloon oli valittu yhteensä noin 6&nbsp;400 tutkijaa, joista 3&nbsp;900 oli ryhmitelty johonkin 21:stä selvityksessä mukana oleesta tieteenalaryhmästä ja 2&nbsp;500 oli poikkitieteellisten aihepiirien tutkijoita. Heistä kukin lukeutuu tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.

## Lähteet

## Aiheesta muualla
*[Juho Hamari - Publications (TUTCRIS Research Portal)](https://tutcris.tut.fi/portal/en/persons/juho-hamari(79512d13-3243-49a7-a37e-b1208de4a23b)/publications.html)  (tut.fi)
*Google Scholar: Juho Hamari  (scholar.google.com)
*Gamification Group (GG)  (tut.fi)
*Juho Hamari (Association for Computing Machinery)  (acm.org)
*Center of Excellance in Game Culture Studies: Researchers  ()
*Rohkeita avauksia metsien tutkimukseen ja innovaatioihin uudessa tutkimuslippulaivassa (20.11.2020)
Tonttu (joululaulu)

**Tonttu** on Lyyli Wartiovaara-Kallioniemen säveltämä ja Valter Juvan ruotsalaisen Viktor Rydbergin runon pohjalta suomentama joululaulu, joka kertoo talviyönä maalaistalon kartanolla kiertelevästä tontusta, joka ei saa unta. 

Ruotsalaisen Viktor Rydbergin Tomten runon alkuperäiset sanat ilmestyivät vuonna 1881 Ny Illustrerad Tidning -lehdessä. Valter Juvan suomennos ilmestyi vuonna 1906 kokoelmassa "Valikoima runoelmia". Runon on suomentanut myös Yrjö Jylhä, mutta joululaulun sanoina käytetään Valter Juvan suomennosta. Lyyli Wartiovaara-Kallioniemen sävellys ilmestyi ensimmäisen kerran nuotteina vuonna 1945 PK-kustannuksen julkaisemana. Sävellys lienee syntynyt tätä ennen 1940-luvun alkupuolella.

Runossa ja sen suomennoksessa on yhteensä yksitoista säkeistöä, joista tavallisesti lauletaan ensimmäinen ja toinen, neljäs ja viides sekä 10. ja 11. säkeistö. Laulun ovat levyttäneet mm. Finntrio, Vesa-Matti Loiri ja Candomino-kuoro.

Tonttu-joululaulu on Suomessa varsin suosittu. Spotifyn suomalaisten joululaulujen listalla se oli vuonna 2017 sijalla 28.

## Runon ja laulun sanat
Valter Juvan suomennos on hyvin tarkka käännös runomittaan sovitettuna Viktor Rydbergin alkuperäisestä runosta. Runossa ja laulun sanoissa on pakkasyö ja revontulet loimuavat. Kartano on hiljainen ja sen väki nukkuu yöuntaan. "Puissa on lunta valkeanaan ja kattojen päällä on lunta. Kuu käy ääneti kulkuaan, mutta tonttu ei vaan saa unta."       

Tonttu kulkee kartanolla "aitat ja puodit tarkastain", käy navetassa lehmien ja lampaiden ja kanojen luona, tapaa tallissa ruunan ja kopissaan Vahdin, joka herää ja häntää liehakoi. Menee sitten tupaan. Näkee nukkuvan isäntäväen ja "varpain hiipivi lasten luo".      

Kartanolla kulkiessaan tonttu pohtii ihmiselämän arvoitusta: "Isän ja pojan on nähnyt hän; puhki polvien monten; nukkuvan lasna, mut mistähän; tie oli avutonten? Polvet polvien tietämiin; nousi vanheni, läks – mihin niin ? Miettivi suuntaan sataan, ainaista ongelmataan."              

Runon ja laulun suomenkieliset sanat löytyvät Wikiaineistosta (alhaalla oikealla).

## Tomten-runon yhteys nykyaikaisen joulutonttu-hahmon syntyyn
Viktor Rydberg, joka oli tunnettu göteborgilainen kirjailija ja toimittaja, kirjoitti vuonna 1871 tarinan "Lille Viggs äfventyr på julafton", jossa oli tonttuja. Tarina julkaistiin samana vuonna Göteborgs Handels- och Sjöfartstidningin joulunumerossa. Nuori 17-vuotias Jenny Nyström luki sen, kuvitti tarinan ja toimitti kuvat Viktor Rydbergin nähtäväksi. Vuonna 1875 tarina julkaistiin Nyströmin kuvittamana kirjana. Tomten runon Viktor Rydberg kirjoitti vuonna 1881. Kun runo oli tarkoitus julkaista Ny Illustrerad Tidning -lehdessä, Jenny Nyström maalasi jälleen kuvat. Tällä kertaa Rydberg pyysi tekemään tontuista inhimillisemmän näköisiä. Jenny Nyström käytti isäänsä mallina, ja tuloksena oli ensimmäiset kuvat nykyaikaisesta joulutontusta ja joulupukista. Kuvista, joissa joulutonttu oli sellainen kuin tuntemamme tontut tänään, tuli Jenny Nyströmin läpimurto joulutonttujen kuvittajana. Englantilaiset, jotka lähettävät paljon joulukortteja, ostivat kuviin oikeudet, ja niin ne levisivät kaikkialle maailmaan.

## Lähteet
Konrad von Jungingen

**Konrad von Jungingen** (k. 1407) oli Saksalaisen ritarikunnan suurmestari 1393–1407. Hän valloitti 1398 vitaaliveljiltä Gotlannin ja kävi siksi kuningatar Margareetaa vastaan sotaa 1403–1404. Hän osti 1402 Neumarkin. Hänen veljensä ja seuraajansa suurmestarina oli Ulrich von Jungingen.

## Lähteet

## Aiheesta muualla

* Konrad von Jungingen, Deutsche Biographie
GNU Core Utilities

**GNU Core Utilities** tai lyhyesti **coreutils** on GNU-projektin paketti perustoimintoja käyttöjärjestelmälle. Paketti sisältää tiedostoihin, komentoriville ja tekstinkäsittelyyn tarkoitettuja toimintoja, joita odotetaan löytyvän jokaisesta käyttöjärjestelmästä.

MinGW-projekti ylläpitää versiota Windows-käyttöjärjestelmälle.

Paketissa olevat ohjelmat mahdollistavat järjestelmän ylläpitäjälle perustoiminnot käyttöjärjestelmässä. Vuonna 2002 pakettiin on yhdistetty kolme GNU-projektin pakettia: fileutils, textutils ja sh-utils. Paketissa on yli 100 komentoa.

Usein käytettyjä paketissa olevia ohjelmia ovat:
*chmod - muuttaa tiedostoattribuutteja ja oikeuksia
*chown - muuttaa tiedoston omistajatietoja
*chroot - vaihtaa juurihakemiston paikkaa
*cp - kopioi tiedostoja ja hakemistoja
*date - tulostaa tai asettaa järjestelmän päivämäärän ja kellonajan
*dd - kopioi ja muuntaa tiedostoja
*df - näyttää vapaan tallennustilan määrän
*du - näyttää tallenustilan käytön
*ln - luo tiedostolinkkejä
*ls - näyttää hakemistosisällön
*mkdir - luo hakemistoja
*mv - siirtää (uudelleennimeää) tiedostoja
*rm - poistaa tiedostoja
*rmdir - poistaa tyhjiä hakemistoja
*touch - muuttaa tiedostojen aikaleimoja tai luo tyhjiä tiedostoja

Vaihtoehtoisia toteutuksia ovat muun muassa alkuperäiseen Unixiin pohjautuva Heirloom Toolchest ja BSD-lisensoitu Toybox.

## Katso myös
* Unix-työkaluohjelmat
* BusyBox
* util-linux

## Lähteet

## Aiheesta muualla
* GNU Coreutils - ohjekirja
Kaunotar ja Kulkuri (täsmennyssivu)

**Kaunotar ja Kulkuri** voi tarkoittaa seuraavia:

* Kaunotar ja Kulkuri, Walt Disneyn piirroselokuva vuodelta 1955
* Kaunotar ja Kulkuri II – Pepin seikkailut, Disneyn piirroselokuva vuodelta 2001, edellisen jatko-osa
* Kaunotar ja Kulkuri, Charlie Beanin ohjaama elokuva vuodelta 2019
* Kaunotar ja kulkuri, Saara Suvannon albumi vuodelta 1992
* Kaunotar ja kulkuri, Meiju Suvaksen albumi vuodelta 1993
David Perdue

**David Alfred Perdue Jr.** (s. 10. joulukuuta 1949) on yhdysvaltalainen liikemies ja republikaanipoliitikko. Hän toimi vuosina 2015–2021 toisena Georgian senaattoreista.

Perdue opiskeli 1970-luvulla Georgian teknillisessä yliopistossa ja suoritti siellä kandidaatin ja maisterin tutkinnot. Perdue toimi ennen politiikkaan lähtemistä yritysjohtajana.

David Perdue hävisi vuoden 2021 vaaleissa paikkansa senaatissa demokraattien Jon Ossoffille.

Perdue on naimisissa Bonnien kanssa ja heillä on kaksi lasta.
## Lähteet

## Aiheesta muualla

* Perduen viralliset kotisivut
Elizabeth Schuyler Hamilton

**Elizabeth Schuyler Hamilton** (9. elokuuta 1757 Albany, New York, Yhdysvallat – 9. marraskuuta 1854) oli yhdysvaltalainen hyväntekijä ja Alexander Hamiltonin puoliso. Hänen isänsä oli kenraali Philip Schuyler ja äitinsä Catherine Van Rensselaer Schuyler.

Schuyler oli perustamassa New Yorkiin kahta vähävaraisille tarkoitettua laitosta, joista toinen oli koulu Hamilton Free School, toinen orpokoti Orphan Asylum Society.

Elizabeth Schuyler Hamilton meni 23-vuotiaana naimisiin Alexander Hamiltonin kanssa. He saivat seuraavat kahdeksan lasta.

* Philip Hamilton (22. tammikuuta 1782 Albany, New York, Yhdysvallat – 24. marraskuuta 1801 Manhattan, New York, Yhdysvallat)
* Angelica Hamilton (25. syyskuuta 1784 – 6. helmikuuta 1857 New York, New York, Yhdysvallat)
* Alexander Hamilton Jr. (16. toukokuuta 1786 New York, New York, Yhdysvallat – 2. elokuuta 1875 New York, New York, Yhdysvallat), meni naimisiin Eliza Putnam Knoxin kanssa vuonna 1817.
* James Alexander Hamilton (14. huhtikuuta 1788 New York, New York, Yhdysvallat – 24. syyskuuta 1878 Irvington, New York, Yhdysvallat), meni naimisiin Mary Morrisin kanssa vuonna 1810.
* John Church Hamilton (22. elokuuta 1792 Philadelphia, Pennsylvania, Yhdysvallat – 25. heinäkuuta 1882 Long Branch, New Jersey, Yhdysvallat), meni naimisiin Maria Eliza van den Heuvelin kanssa vuonna 1814.
* William Stephen Hamilton (4. elokuuta 1797 New York, Yhdysvallat – 9. lokakuuta 1850 Sacramento, Kalifornia, Yhdysvallat)
* Eliza Hamilton Holly (20. marraskuuta 1799 Manhattan, New York, Yhdysvallat – 17. lokakuuta 1859 Washington, Yhdysvallat), meni naimisiin Sidney Augustus Hollyn kanssa vuonna 1825.
* Philip Hamilton (1. kesäkuuta 1802 New York, New York, Yhdysvallat – 9. heinäkuuta 1884 Poughkeepsie, New York, Yhdysvallat), meni naimisiin Rebecca McLanen kanssa.

Elizalla oli myös ainakin yksi keskenmeno.

## Katso myös
* Hamilton-musikaali

## Lähteet

## Aiheesta muualla

* Hamilton on nousemassa vuoden striimatuimmaksi elokuvaksi, Yle.fi, uutiset 21.11.2020
Manuel Ávila Camacho

**Manuel Ávila Camacho** (24. huhtikuuta 1897 – 13. lokakuuta 1955) oli meksikolainen sotilas ja poliitikko, joka toimi maansa presidenttinä 1940–1946. Hänen kaudellaan Meksikon suhteet Yhdysvaltoihin olivat ennennäkemättömän läheiset. Meksiko tuki liittoutuneiden sotaponnisteluja taloudellisesti, julisti sodan akselivalloille 1942  ja lähetti lentäjiään Tyynenmeren rintamalle.

Ávila Camacho oli selvästi oikeistolaisempi kuin edeltäjänsä Lázaro Cárdenas. Hän reagoi Cárdenasin  kirkonvastaisuuteen (ks. Cristero-kapina) kertomalla omasta katolisesta uskostaan. Hän laajensi koulujärjestelmää, lisäsi sairaaloita ja sosiaalitukea ja tuki rajattua maareformia. Hän jatkoi poliittisena vaikuttajana myös presidenttikautensa päätyttyä.

## Lähteet

	
## Aiheesta muualla
Liisa Rautanen

**Liisa Kerttu Annele Rautanen** (s. 13. helmikuuta 1957 Pusula) on vammaisjärjestövaikuttaja, joka on toiminut useassa vammaisjärjestön johtotehtävässä työkseen että luottamustoimijana. Tästä toiminnasta tasavallan presidentti myönsi hänelle järjestöneuvoksen arvonimen 19.12.2014 ja Suomen Valkoisen Ruusun ansioristin .

## Henkilöhistoria
Rautanen syntyi Leo ja Kerttu Rautasen vanhimmaksi lapseksi. Vuoden ikäisenä näkyivät ensimmäiset merkit SMA-lihassairaudesta. Kaksi vuotta kyläkoulua käytyään hän siirtyi Ouluun sisäoppilaitokseen. Hän jatkoi opiskelua Järvenpään kauppaoppilaitoksessa, josta hän valmistui merkonomiksi. Sen jälkeen hän teki satunnaistöitä kuten lehtien myyntiä, artikkeleiden tekoa paikallislehtiin ja kirjanpitoja.

## Järjestöura
Rautanen oli mukana perustamassa Uudenmaan lihastautiyhdistystä 1982, jonka puheenjohtajana hän on toiminut vuodesta 1986 lähtien. Lihastautiliiton puheenjohtajana hän on toiminut 1995–2000 ja 2005–2010. Hän on toiminut ensin Hengitystuki ry:n puheenjohtajana 1995–1997 ja vuodesta 1998 lähtien toiminnanjohtajana.

Vammaisfoorumin hallituksessa hän on ollut jäsenenä 2001–2005, 2008–2010, 2020.

## Lähteet
Koiramäki (animaatiosarja)

**Koiramäki ** on Yleisradion tuottama suomalainen animaatiosarja, joka perustuu Mauri Kunnaksen Koiramäki-kirjasarjaan. Sarjaa tehtiin kaikkiaan 13 jakson verran ja sitä esitettiin Yle TV2:lla. Sarja jaksot julkaistiin vuonna 2017 myös DVD-boksille. Sarjan tuotannossa oli yhteistyössä myös ruotsalainen SVT ja islantilainen RÚV.

## Sarjan juoni
Sarjan juoni tukeutuu aika lailla alkuperäiseen kirjasarjaan ja kertoo 1800-luvun maalaiselämästä ja sen arjenaskareista, kuten sadonkorjuusta, leipomisesta ja iltapuhteista. Sarjan aikana koiralapset Elsa ja Kille käyvät myös kaupungissa.

## Rooleissa

## Toteutus

## Lähteet
Leen piirikunta (Alabama)

**Leen piirikunta** on piirikunta itäisessä Alabamassa, Yhdysvalloissa. Vuonna 2019 piirikunnan väkiluku oli 164&nbsp;542 asukasta, joista suurin osa (50,9&nbsp;%) oli naisia. Piirikunnan pinta-ala on 607,54 neliökilometriä. Piirikunnan pääkaupunki on Opelika ja suurin kaupunki Auburn.

## Väestö

Leen piirikunnassa asui vuoden 2010 väestönlaskennassa 140&nbsp;247 asukasta ja vuonna 2019 arviolta 164&nbsp;542 asukasta. Väkiluvusta alle 5-vuotiaita oli 5,8&nbsp;% ja alle 18-vuotiaita 21,1&nbsp;%. Yli 65-vuotiaita oli 12,4&nbsp;% väestöstä. Ulkomailla syntyneitä väestöstä on 5,5&nbsp;%. Väestötiheys oli 230,8 asukasta neliökilometrillä.

## Lähteet

## Aiheesta muualla
Barronin piirikunta

**Barronin piirikunta** on piirikunta Yhdysvaltojen Wisconsinin osavaltiossa. Vuoden 2010 väestönlaskennassa osavaltiossa oli 45&nbsp;870 asukasta, mutta vuoden 2019 arvion mukaan se olisi laskenut 1,4 prosentilla 45&nbsp;244 asukkaaseen. Kaupungin asukkaista 50,0&nbsp;% on naisia.

## Väestö
Barronin piirikunnan väkiluku on 45&nbsp;252 asukasta, joista 22&nbsp;141 ihmistä on töissä. Väkiluku laskee. Väestön mediaani-ikä on 44,1 vuotta. Yhdysvaltain presidentinvaaleissa 2016 yli 60&nbsp;% piirikunnan asukkaista äänesti Donald Trumpia.

## Lähteet
Punainen ovi

**Punainen ovi** on artistinimellä M julkaiseva laulaja-lauluntekijä Minja Kosken kolmas albumi. Solina Records julkaisi sen 2. lokakuuta 2020. Koski on säveltänyt ja sanoittanut kaikki kappaleet. Artistin lisäksi tuottajana albumilla toimi Miikka Ahlman. Albumin kappaleita on sovittanut Kosken ja Ahlmanin lisäksi Simo Saukkola, Jussi-Pekka Parviainen Aleksi Kaufmann ja Niklas Hagmark. Desibeli.net arvioi sen viidellä tähdellä. 

## Kappaleet
# 
# 
# 
# 
# 
# 
# 
# 
# 

## Arvostelut
* Desibeli.net: 
* Kulttuuritoimitus: 
* Soundi: 

## Lähteet
Duets (Stingin albumi)

**Duets** on Stingin kokoelma-albumi, joka julkaistiin 19. maaliskuuta 2021.

## Kappaleet
#
#
#
#
#
#
#
#
#
#
#
#
#
#
#
#
#

## Lähteet
Francisco Sagasti

**Francisco Sagasti** (s. 10. lokakuuta 1944 Lima, Peru) on perulainen insinööri, joka toimi Perun presidenttinä 17. marraskuuta 2020 – 28. heinäkuuta 2021.

Sagasti kuuluu Partido Morado -puolueeseen, joka on linjaltaan liberaali ja kuuluu keskustaan. Sagasti valittiin presidentiksi Manuel Merinon erottua, kun hän oli toiminut tehtävässä alle viikon. Sagastin on määrä toimia väliaikaisena presidenttinä vuoden 2021 heinäkuuhun saakka.
## Lähteet

## Aiheesta muualla

* Sagastin kotisivut
Util-linux

**util-linux** on Linux Kernel Organizationin paketti olennaisia Linux-käyttöjärjestelmän järjestelmäohjelmia.
Paketti sisältää yli 100 komentoa. Paketissa on komentoja muun muassa ytimen viestien lukemiseen, uusien tiedostojärjestelmien luomiseen ja niin edelleen. Paketti on tunnettu myös nimellä *util-linux-ng* mutta se on nimetty uudelleen.

Eräitä ohjelmia:
* fdisk
* fsck
* login
* mkfs
* mkswap
* mount
* umount
* su

## Lähteet

## Aiheesta muualla
* util-linux
Rajkummar Rao

**Rajkummar Rao** (; oik. **Raj Kumar Yadav**; s. 31. elokuuta 1984 Gurgaon, Haryana, Intia) on intialainen näyttelijä, joka tunnetaan työstään hindinkielisissä elokuvissa. Hän on voittanut useita palkintoja, mukaan lukien National Film Awards -palkinnon, kolme Filmfare Awards -palkintoa ja Asia Pacific Screen Awards -palkinnon.

Rao valmistui Delhin yliopistosta ja alkoi opiskella näyttelemistä Film and Television Institute of Indiassa. Sitten hän muutti Mumbaihin ja teki debyyttinsä Dibakar Banerjeen episodielokuvassa *[[Love Sex Aur Dhokha]]* (2010). Muutaman sivuroolin jälkeen elokuvissa kuten *[[Gangs of Wasseypur – Part 2]]* (2012) ja **, hänen läpimurtonsa tapahtui draamaelokuvassa *[[Kai Po Che!]]* vuonna 2013. Hän nousi kuuluisuuteen näyttelemällä asianajaja Shahid Azmia Hansal Mehtan kriitikoiden ylistämässä elämäkerrallisessa draamassa *[[Shahid (elokuva)|Shahid]]* (2013), josta hänelle myönnettiin parhaan miespääosan National Film Awards -palkinto ja parhaan miesnäyttelijän Filmfare Awards -kriitikkopalkinto.

Rao esiintyi menestyksekkäässä romanttisessa komediassa *[[Queen (elokuva)|Queen]]* (2014), elämäkerrallisessa draamassa *[[Aligarh (elokuva)|Aligarh]]* (2016) ja draamassa *[[Trapped (vuoden 2016 hindinkielinen elokuva)|Trapped]]* (2016). *Trapped* ansaitsi hänelle toisen parhaan miesnäyttelijän Filmfare Awards -kriitikkopalkintonsa. Hänen vuoden 2017 julkaisuistaan ​​romanttinen komedia *[[Bareilly Ki Barfi]]* ja musta komedia *[[Newton (elokuva)|Newton]]* olivat molemmat kaupallisia menestyksiä ja toivat hänelle useita tunnustuksia; parhaan miessivuosan Filmfare Awards -palkinto ensimmäisestä ja parhaan miesnäyttelijän Asia Pacific Screen Awards -palkinto jälkimmäisestä. Vuonna 2018 hän näytteli kauhukomediassa *[[Stree]]*, josta tuli hänen uransa eniten tuottanut elokuva.

## Filmografia

## Televisio

## Lähteet

## Aiheesta muualla

* 
* 
*
Yhdysvaltain presidentinvaalit 1856

**Yhdysvaltain presidentinvaalit 1856** järjestettiin 4. marraskuuta 1856. Vaalit voitti demokraatti James Buchanan haastajanaan republikaani John C. Frémont ja Know Nothing -puolueen Millard Fillmore. Buchanan sai äänestyksessä 174 valitsijamiestä Frémontin 114 ja Fillmoren 8 valitsijamiesääntä vastaan.

## Vaalikampanja
Orjuus nousi vaalien pääkysymykseksi. Aikaisemmin hallitseva puolue Whig oli romahtanut ja uudeksi puolueeksi oli perustettu republikaaninen puolue, joka vastusti orjuutta. Demokraattisten ehdokas Buchananin mielestä orjuus oli osavaltioiden ja yksittäisten alueiden ratkaistavissa, kun taas republikaanien ehdokkaan Frémontin mukaan liittovaltion pitäisi kieltää orjuus. Know Nothing -puolueen ehdokas Millmore taas järjesti maahanmuuton vastaisen kampanjan eikä keskittynyt orjuuteen. Demokraatit vetosivat kuitenkin liittovaltion mahdollisen hajoamiseen, jos orjuudenvastaiset tunteet vallitsevat. He onnistuivat voittamaan useita tärkeitä osavaltioita, joka mahdollisti Buchananin voiton.
## Lähteet

## Aiheesta muualla
* Geoelections - Kartta vuoden 1856 presidentinvaalien annetuista äänistä
Taavetin junaonnettomuus

**Taavetin junaonnettomuus** tapahtui aamuyöllä 8. elokuuta 1891 Taavetin aseman lähellä kun Pietarista tulossa ollut yömatkustajajuna ajoi sotilasjunan perään. Onnettomuudessa kuoli yksi sotilasjunassa ollut sotilas ja kaksi sotilasta kuoli myöhemmin vammoihinsa. Loukkaantuneita oli 30–40. 

Lappeenrannassa pidettyjen sotaharjoitusten ja leiriparaatin jälkeen useat sotilasjunat alkoivat kuljettaa harjoituksiin osallistuneita sotilaita Länsi-Suomessa sijainneisiin varuskuntiin. Yksi tällainen juna jossa kuljetettiin kahta Jenisein rykmentin pataljonaa, noin 800–900 miestä, lähti Lappeenrannan asemalta kello 11.50 kohti Parolan asemaa. Junan oli tarkoitus odottaa Simolan asemalla kunnes Pietarista tulossa ollut yömatkustajajuna ohittaisi aseman. Matkustajajuna oli kuitenkin myöhässä ja kun Lappeenrannasta oli tulossa useita muita sotilasjunia Simolaan täytyi kyseinen sotilasjuna päästää tilanpuutteen vuoksi matkamaan Taavettia kohden. Taavetissa sotilasjuna ei ehtinyt siirtä toiselle raiteelle odottamaan matkustajajunan ohitusta, vaan matkustajajuna ajoi puoli kolmen aikaan aamuyöllä sotilasjunan perään. Matkustajajuna ei kärsinyt mainittavampia vaurioita vaan saattoi jatkaa parin tunnin päästä matkaa kohti Helsinkiä. Lähes kaikki sotilasjunan vaunut vaurioituivat ja pari vaunua hajosi kokonaan. Sotilasjunassa olleista kuoli yksi sotilas heti ja 30–40 sotilasta sekä junan konduktööri loukkaantuivat. Matkustajajunassa olleista vain matkustajana ollut arkkitehti Johan Jacob Ahrenberg loukkaantui lievästi.

## Lähteet
Kulloo

**Kulloo** () on kylä Porvoossa, Porvoon länsipuolella. Kulloossa on noin 1100 asukasta. Kulloo on valittu vuoden 2021 Uudenmaan vuoden kyläksi.

## Historia
Kulloon alueelta on tehty kivikautisia ja rauta- sekä pronssikautisia muinaismuistolöytöjä, esim. hautaryökkiöitä. Kulloon kartanosta löytyy historiallisia mainintoja jo keskiajalta.

## Kyläyhteisö
Kulloossa toimii kaksikielinen kyläyhdistys Kullo-Mickelsböle byaförening rf, Kulloo-Mickelsbölen kyläyhdistys ry. Kyläyhdistys täytti 100 vuotta vuonna 2019. Kyläyhdistys ylläpitää Byagårdenin kylätaloa. Byagårdenin vanhin osa on todennäköisesti rakennettu jo 1700-luvun loppupuolella. Talossa järjestetään toimintaa kyläläisille, ja sitä vuokrataan myös juhlakäyttöön. 

## Aiheesta muualla
* http://kullo-mickelsboleaf.nsu.webbhuset.fi/
* https://www.kyppi.fi/palveluikkuna/mjhanke/read/asp/hae_liite.aspx?id=116136&ttyyppi=pdf&kansio_id=638
Yaesu (yritys)

**Yaesu** on japanilainen amatööriradiovalmistaja. Se perustettiin vuonna 1959.

## Yaesu Musenin amatööriradioita

### Käsiradiopuhelimet ~ 5 W
Käsiradiopuhelimet ja autoradiopuhelimet ovat yleensä 70 cm:n ja 2 m:n amatööriradioaaltojen alueelle lähettäviä radioita. Käsiradiopuhelinten suurimmat tehot ovat yleisesti QRP-luokkaa eli 5 W. 

### Autoradiopuhelimet ~ 50 W
Autoradiopuhelimet lähettävät yleensä samalle aallonpituusalueelle, mutta ovat teholtaan yleisesti 40 W UHF:llä ja 50 W VHF:llä. Kuitenkin on myös 80 W - 100 W VHF-lähetyksiä.

### Tukiasemaradiot ~ 100 W

HF+6m - tai toisella tavalla nimettyinä HF+50 MHz -radiot ovat perinteisimpiä ja varsinaisimpina amatööriradiona pidettyjä radioita. Niiden kyky lähettää on laaja: yleensä MF-alueelta 160:n, HF-alueelta 80:n, 40:n, 30:n, 20:n, 17:n, 15:n, 12:n ja 10:n sekä VHF-alueelta 6 metrin aaltoalueen lähetyksiä. Joissain Icomeissa on 4 m:n alue. Joissain Yaesuissa ja Kenwoodeissa on myös 160 m:n ja HF:n sekä 6 m:n lisäksi myös 2 m ja 70 cm niin kuin käsiradiopuhelimissa ja autoradiopuhelimissa yleensä.

Jotkut QRP- eli vähätehoradiolähettimet ovat lähetysteholtaan vain 5 W, vaikka niissä on samat aaltoalueet kuin tukiasemaradioissa.

Yaesun digitaalinen lähetysmuoto on C4FM. Muita amatööriradoiden lähetysmuotoja ovat Icomin sekä Kenwoodin D-Star ja yleinen lisenssimaksuton DMR. DMR:ää käytetään myös ammattiradioliikenteessä ja sen järjestelmässä radiolähettimen voi yksiöidä rekisterinumerolla niin, että niillä voi lähettää tekstiviestejä.
Kâhta

**Kâhta** on yksi Adıyamanin maakunnan piirikunnista Turkissa. Vuonna 2019 Kâhtan väkiluku oli 123 861.

Kâhta sijaitsee Nemrut-vuoren juurella.

## Nähtävyydet
* Nemrut, 2 150 metriä korkea vuori
* Karakuş Tumulus, muistomerkki
* Kâhtan linna
* Severuksen silta, roomalainen silta


Tiedosto:Nemrut-kahta.JPG|Nemrut-vuori
Tiedosto:Tumulus of Karakus 01.jpg|Karakuş Tumulus
Tiedosto:Kahta-castle.jpg|Kâhtan linna
Tiedosto:Severan Bridge, Turkey 02.jpg|Severuksen silta


## Lähteet

## Aiheesta muualla
* Alueen kotisivut
Philip Habib

**Philip Charles Habib** (25. helmikuuta 1920 – 26. toukokuuta 1992) oli yhdysvaltalainen diplomaatti. Habib toimi esimerkiksi Vietnamissa Vietnamin sodan aikana ja sittemmin Lähi-idässä. 

## Elämäkerta

Philip Habib syntyi 25. helmikuuta 1920 Brooklynissä New Yorkin kaupungissa Yhdysvalloissa. Hänen vanhempansa olivat Libanonin maroniitteja. Habib opiskeli ensin Toledon yliopistossa ja valmistui Idahon yliopistosta vuonna 1942. Toisessa maailmansodassa hän palveli armeijassa. Sodan jälkeen vuonna 1952 hän sai maatalouden tohtorinarvon Kalifornian yliopistosta Berkeleyssä.

Habib oli aloittanut uransa diplomaattina United States Foreign Servicen palveluksessa vuonna 1949. Hänellä oli ensin useita eri virkoja Korean tasavallassa, Kanadassa, Trinidad-Tobagolla ja Uudessa-Seellannissa. Vuonna 1965 hänet lähetettiin Vietnamin tasavaltaan eli Etelä-Vietnamiin tuolloin maan Yhdysvaltojen lähettiläänä toimineen Henry Cabot Lodgen neuvonantajaksi Saigonissa. Saigonissa Habib tuli tunnetuksi Aasian asioiden asiantuntijana. Vuoden 1968 Tet-hyökkäyksen jälkeen Habib oli kenraali Earle Wheelerin selvitystyöryhmän jäsen. 25. maaliskuuta 1968 hän antoi hyvin pessimistisen lausunnon Vietnamin tilanteesta presidentti Lyndon B. Johnsonin neuvonantajille. Habibin mukaan tilanteen muuttaminen Vietnamissa veisi vähintään 5–10 vuotta. Arvio merkitsi muutosta Yhdysvaltain politiikassa Vietnamin sodan suhteen, ja Johnson rajoitti Pohjois-Vietnamin ilmapommituksia. 

Pariisin rauhanneuvottelut alettua Habibista tuli neuvottelujen Yhdysvaltojen lähetystön jäsen. Richard M. Nixon asetti hänet lähetystön johtoon marraskuussa 1969. Vuosina 1971–1974 hän toimi Yhdysvaltojen lähettiläänä Etelä-Koreaan ja vuonna 1974 hänestä tuli ulkoministeriön Itä-Aasian ja Tyynenmeren alueen asioiden johtaja. Gerald Ford nimitti Habibin vuonna 1976 ulkoministeriln alisihteeriksi. Hän keskittyi sittemmin etenkin Lähi-idän asioihin. Habib suostutteli esimerkiksi Egyptin  presidentti Anwar Sadatin ja Israelin pääministeri Menachem Beginin aloittamaan Camp Davidin rauhanneuvottelut, jotka alkoivat vuonna 1978. Samana vuonna Habib sai sydänkohtauksen, jonka jälkeen hän jäi eläkkeelle ulkoministeriöstä. Vielä Ronald Reaganin kaudella hän oli kuitenkin mukana selvittämässä Libanonin tilannetta. Habibin onnistui välittää väliaikainen rauha, jonka aikana PLO evakuoi Beirutin Yhdysvaltain merijalkaväen valvonnassa. Työstään Beirutissa hänet palkittiin Presidential Medal of Freedom-siviilikunniamerillä vuonna 1982. 

Myöhemmällä urallaan Habib työskenteli Filippiineillä ja keski-Amerikassa. Filippiineillä Habib taivutteli maan presidentti Ferdinand Marcosin lähtemään maanpakoon. Keski-Amerikassa Habib toimi vuodesta 1986 erikoislähettiläänä Nicaraguassa. Vain viisi kuukautta myöhemmin Habib erosi tehtävästään, koska hän piti Yhdysvaltojen tavoitteita alueella mahdollisen rauhan esteenä. Lopullisesti Habib jäi eläkkeelle vuonna 1987, ja seuraavan vuonna hän sai vielä Ranskan kunnialegioonan komentajuuden. Habib kuoli 26. toukokuuta 1992 hänen ollessaan lomalla Puligny-Montrachetissa Ranskassa.

## Lähteet
Lars Berndt Olsoni

**Lars Berndt Olsoni** (8. lokakuuta 1830 Pieksämäki – 2. tammikuuta 1880 Forssa) oli suomalainen lääkäri ja valtiopäivämies. 

## Henkilöhistoria
Olsonin vanhemmat olivat kruununvouti, taloustirehtööri Karl Fredrik Olsoni ja Sofia Magdalena Ahnger ja puoliso vuodesta 1860 Hilda Karolina Viik (k. 1894). Olsoni tuli ylioppilaaksi 1849 ja valmistui lääketieteen lisensiaatiksi 1859, tohtoriksi hän väitteli seuraavana vuonna. Olsoni toimi Oulussa linnan- ja lasaretinlääkärinä vuodesta 1860 ja Tammelan piirin piirilääkärinä vuodesta 1878. Hän oli porvarissäädyssä Oulun edustaja valtiopäivillä 1877–1878.

## Julkaisuja
* *[https://books.google.fi/books?id=FqJMAAAAcAAJ&printsec=frontcover&hl=fi&source=gbs_ge_summary_r&cad=0#v=onepage&q&f=false Om organisk urethral-striktur]*, 1859 (väitöskirja)

## Lähteet
Galliumtrikloridi

**Galliumtrikloridi** (GaCl3) on galliumin ja kloorin muodostama epäorgaaninen molekyyliyhdiste. Yhdistettä käytetään muiden galliumyhdisteiden valmistamiseen ja katalyyttinä orgaanisen kemian synteeseissä.

## Ominaisuudet
Huoneenlämpötilassa galliumtrikloridi on väritöntä kiteistä ainetta. Kiinteänä se on rakenteeltaan dimeeri (Ga2Cl6) ja yhdisteen alkeiskoppi on monokliininen. Kidevedettömän yhdisteen lisäksi tunnetaan myös kidevellinen trihydraatti (GaCl3 · 3H2O). Galliumtrikloridi liukenee veteen, mutta reagoi emäksisten liuosten kanssa. Aine liukenee useisiin orgaanisiin liuottimiin, esimerkiksi etanoliin, dietyylieetteriin ja hiilivetyihin. Galliumtrikloridi on Lewis-happo ja muodostaa tetraklorogallaattikompleksi-ioneja ([GaCl4]-) muiden kloridien kanssa reagoidessaan.

## Valmistus ja käyttö
Galliumtrikloridia valmistetaan metallisen galliumin ja kloorin tai vetykloridin välisellä reaktiolla 200 °C:n lämpötilassa.
:2 Ga + 3 Cl2 → 2 GaCl3
:2 Ga + 6 HCl →  2 GaCl3 + 3 H2

Galliumtrikloridista voidaan valmistaa muita galliumyhdisteitä, esimerkiksi galliumsuoloja ja organogalliumyhdisteitä. Sitä käytetään myös Lewis-happokatalyyttinä orgaanisen kemian synteeseissä, esimerkiksi asyloinneissa, additioreaktioissa ja syanoinneissa.

## Lähteet
Vincent Voiture

**Vincent Voiture** (1598 Amiens, Ranska – 1648 Pariisi, Ranska) oli ranskalainen kirjailija. Hänen taustansa oli vaatimaton,  mutta hän onnistui hankkimaan vaikutusvaltaisia ystäviä ja ihailijoita, jotka johdattivat hänet Pariisin hienostopiireihin.

Erinomaisen kasvatuksen ohella harvinaisen hyvät seurustelutavat tekivät sen, että häntä pidettiin kuolemaansa saakka haluttuna vieraana kirjallisissa keskusteluissa ja muussa toiminnassa, etenkin "hienostopiirissä", joka kokoontui kuuluisassa Hôtel de Rambouillet'ssa. Hän lumosi fiksuudellaan, seurustelutavoillaan, hauskalla keskustelulla. Hän oli siten varhain kosketuksissa merkittävimpien ranskalaisten kanssa, muun muassa herttua Gaston Orléansin, joka käytti häntä useissa tärkeissä tehtävissä ja lopulta nimitti hänet hoviinsa *introducteur des ambassadeursiksi*, sekä kardinaali Richelieun, joka nosti hänet perustamaansa Ranskan akatemiaan. Kuninkaaltakin hän sai suosionosoituksia, muun muassa *maítre d’hòtel* -nimityksen hoviin.

Ne velvollisuudet, joita seurustelu suuressa maailmassa yhä enemmän hänelle asetti, estivät häntä keskittymästä vakavasti kirjallisiin töihin. Muutamien keskeneräisten kirjoitusten ohella häneltä jäi vain kokoelma kirjeitä, jotka oli osoitettu ylhäisille henkilöille, sekä runokokoelma, joka sisältää elegioita, stanzoja, sonetteja sekä muutamia chansoneja ja rondoja, jotka osoittavat, että hän oli mainio runoniekka. merkittävä ranskan kielen kannalta hän on kuitenkin ollut proosakirjailijana, erityisesti aikalaisten ihailemia olivat *Lettres*. Sisällöltään ne olivat melko merkityksettömiä, mutta niiden kepeä puhutteleva muoto antoi mallin kirjeiden kirjoittamiseen. Voituren kuoltua julkaistiin 1650 kootut teokset *Œuvres*.

## Lähteet

## Aiheesta muualla
Sohlström

**Sohlström** on muun muassa seuraavien suomalaisten henkilöiden sukunimi:

* Edith Sohlström  (1870–1934), kirjailija ja säveltäjä, Gustaf Sohlströmin tytär
* Gustaf Sohlström (1821–1907), kauppaneuvos, kunnallisneuvos, kauppias, laivanvarustaja ja teollisuudenharjoittaja
* Gösta Sohlström (1849–1925), filosofian kandidaatti, varatuomari ja kuoronjohtaja, Gustaf Sohlströmin poika
* Hans Sohlström (s. 1964), yritysjohtaja, Sven Sohlströmin poika
* Sven Sohlström (1937–2024), yritysjohtaja, teollisuusneuvos
Axel Gabriel af Björksten

**Axel Gabriel af Björksten**, vuoteen 1853 **Björkstén** (31. elokuuta 1832 Helsinki – 29. toukokuuta 1895 Helsinki) oli suomalainen juristi ja virka- ja valtiopäivämies.

Af Björkstenin vanhemmat olivat senaattori Bror Ulrik af Björksten ja Gustava Ulrika Kuhlberg ja puoliso vuodesta 1870 Lovisa Maria Elisabet Böning (k. 1897). Af Björksten tuli ylioppilaaksi 1849 ja suoritti tuomarintutkinnon ja kameraalitutkinnon 1853. Samana vuonna hänestä tuli Turun hovioikeuden ylimääräinen notaari ja senaatin talousosaston ylimääräinen kamarikirjuri. Senaatin oikeusosaston kopistiksi af Björksten tuli 1860, kanslistiksi 1862, kirjaajajaksi 1868, yleisen kanslian protokollasihteeriksi 1869, oikeusosaston protokollasihteeriksi 1870 ja esittelijäsihteeriksi 1876. Hän sai valtioneuvoksen arvon 1895. Valtiopäivillä af Björksten oli aatelissäädyssä edustaja 1867, 1877–1878 ja 1894.

Hovioikeudenneuvos Johan Alfred af Björksten ja tilanomistaja Frans Henrik af Björksten olivat Axel Gabriel af Bjökstenin veljiä.

## Lähteet
Tweenies

**Tweenies** on BBC:n sekä Tell-Tale Productionsin tuottama brittiläinen lastenohjelma. Sarjan tapahtumat sijoittuvat suurelta osin kuvitteelliseen Tweenies-klubin kerhotilaan, jossa lapsihahmot Fizz, Bella, Jake ja Milo touhuavat ja oppivat eri asioita. Auttamassa heitä on myös aikuiset Max ja Judy. Kerhossa on usein myös koira Ossi (). Lapset päättävät tekemisistään tiu'ulla (). Sarja toteutettiin animatronisilla nukeilla. Suomessa sarjaa on esitetty Nelosella vuosina 2002—2004.

## Suomenkielinen toteutus

## Lähteet